י"פ חה"ן 802

יחידה פיקודית חיל הנדסה 802 (ראשי תיבות: י"פ חה"ן 802) היא מפקדת ההנדסה של פיקוד המרכז.

היחידה מחולקת בשני מחנות, כאשר במחנה נחמיה ממוקמת לשכת מפקד היחידה ואגף המבצעים. תפקיד מפקדת ההנדסה בפיקוד המרכז הוא לתכנן ולתאם את משימות חיל ההנדסה ברמת הפיקוד המרחבי, ולהקצות לכך כוחות ואמצעי הנדסה. היחידה נדרשת לספק תשתיות ואמצעי מיגון לכוחות הפועלים בגזרת יהודה ושומרון ולחזק את כשירות יחידות ההנדסה לפעולה אפקטיבית.

 היסטוריה 
 מקום המדינה ועד מלחמת ששת הימים 
באוגוסט 1948, במהלך מלחמת העצמאות, הוקמה חזית המרכז (חזית ג'). בחיל ההנדסה הוקמה יחידה בשם "מטה מהנדס חזית ג" במחנה 103 שברמלה. עם השנים השתנה שם היחידה ל־"מטה מהנדס מפקדת המרכז", "מטה מהנדס מפקדתי - מפקדת המרכז", "מפקדת קצין הנדסה פיקוד המרכז" ו־"קצין הנדסה פיקודי - פיקוד המרכז".

עם סיום מלחמת העצמאות, כללה הפעילות ההנדסית: הרמה ופינוי של שדות מוקשים, הקמת ביצורים, פריצת דרכים ובינוי מבצעי ומנהלתי. דגש מיוחד ניתן לפעילות באזור ירושלים - הוקמו בעיר ביצורים ונסלל נתיב עוקף לעיר דרך נחל שורק.

ב-15 בדצמבר 1954 הופצה פקודת ארגון, ושם היחידה שונה ל־"י"פ חה"ן 802".

עד מלחמת ששת הימים, הייתה משימתם העיקרית של אנשי ההנדסה חסימת הגבול עם ירדן והכשרת דרכי ביטחון. ריבוי הפיגועים ביישובים הישראליים ובמתקנים האזרחיים הצריכו מיגון ומלכוד של האתרים החיוניים במרחב. על קו הגבול בין מדינת ישראל וירדן, סמוך למעבר מנדלבאום, שכנה עמדת קרב של צה"ל. העמדה הוצבה בתוך מבנה עתיק משנת 1932, שנקרא עמדת בית תורג'מן. העמדה הגנה על המעבר הסמוך ושמרה על הגבול בין המדינות. בחלק גבוה בתוך המבנה המשקיף על המעבר, נבנה על ידי היחידה הפיקודית של חיל ההנדסה פתח משוריין לתצפית.
שמאל|ממוזער|הפתח המשוריין "עמדה 10" כפי שניתן לראות בתוך מבנה תורג'מן.
שמאל|ממוזער|מעל הפתח המשוריין ניתן לראות את השלט שבו נכתב מספר העמדה ושם היחידה - "חה"נ 802".
מעבר מנדלבאום היה המעבר היחיד באזור, ולכן עברו בו לא מעט אנשים. על מנת להגן על המעבר והמבנה, היחידה ביצרה את המבנה. עם השנים נפגעה העמדה מכדורים ופגזים, שאת טביעתם ניתן לראות עד היום.

כיום פועל בעמדת בית תורג'מן מוזיאון "על התפר", ובו ניתן לבקר את עמדת התצפית ההיסטורית.

 מלחמת ששת הימים 

במהלך הקרב על ירושלים במלחמת ששת הימים, קמו אתגרים הנדסיים שלהם נדרשו פתרונות. פריצת שערי חומות העיר העתיקה, הריסת עמדות מבוצרות של הצבא הירדני ופינוי אזורים החשודים במיקוש בקו התפר שבעיר העתיקה היו המשימות העיקריות של גדודי חיל ההנדסה בפיקוד המרכז.

על מנת להנציח את הפעילות ההנדסית של פיקוד המרכז במלחמת ששת הימים, נקבע בעבר שלט על חומת העיר העתיקה, בהובלת הפיקוד. עם הזמן השלט נעלם, אך שוחזר שוב, פרי מאמציהם של יוצאי חיל ההנדסה מששת הימים. השלט נקבע על חומת העיר העתיקה בסמוך לשער ציון.
ממוזער|שער ציון עם השלט
ממוזער|השלט בקירוב
במלחמת ששת הימים מפקדת ההנדסה הפיקודית הקצתה כוחות ואמצעי הנדסה לכוחות הלוחמים בכל הגזרות. הפעילות בעיר ירושלים כללה סיוע הנדסי קרוב לכוחות, הפעלת אמצעים מיוחדים ופינוי נפלים ותחמושת מסוכנת. בפרוזדור ירושלים - פריצת שדות מוקשים וסיוע בפריצת קו המוצבים הירדני. בגזרת ג'נין - סיוע לכוחות הפורצים וחילוץ כוחות שנתקעו במרחב קבטיה. בשטח בקעת הירדן - פיצוץ גשרי הירדן למניעה של תנועת כוחות מערבה. בתום הקרבות עסקו הפלסים בהרמת שדות מוקשים ובסיוע בהיערכות הכוחות בגבולות החדשים.

 מלחמת יום הכיפורים 
משימות פיקוד המרכז במלחמת יום הכיפורים היו הגנתיות בעיקרן. הכוחות שנותרו בפיקוד נערכו להגנה בפתחי הצירים העולים מירדן. ההיערכות ההגנתית כללה הקמת ביצורים, מכשולים ועמדות לטנקים. את מרבית שדות המוקשים הניחו הפלסים בשנים שלאחר המלחמה.

 מבצע חומת מגן 
מבצע חומת מגן החל במרץ 2002 ונחשב לשיאה של הלחימה בטרור הפלסטיני ביהודה ושומרון. במבצע היו מעורבים שלושת גדודי ההנדסה הסדירים: גדוד 601, גדוד 603, גדוד 605, יחידת יהל"ם וגדוד ההנדסה 710 - הכפוף לחטיבה 130. המשימות ההנדסיות העיקריות כללו: פריצה ופתיחה של צירים למחנות הפליטים, התגברות על זירות מטענים, חשיפה והשמדה של מעבדות חבלה, פגיעה בתשתיות, חבלה במפקדות ובמתקני אויב, מיגון כוחות וסיוע בחילוץ נפגעים. בקרב במחנה הפליטים ג'נין הצטיינה פלוגת הצמ"ה של אוגדה 340, שהכריעה את הקרב באמצעות דחפורי D9 משוריינים.

מאז המבצע, שבו צה"ל מיגר משמעותית את הטרור בשטחי יהודה ושומרון, ישנה באזור שליטה ישראלית של צה"ל. מערך ההנדסה בפיקוד המרכז לוקח חלק ביציבות הביטחונית בשטח זה.

 משנות האלפיים ועד היום 
שמאל|ממוזער|תמונה משותפת של מפקדי היחידה בכנס בסימן יובל לירושלים המאוחדת, 2017

כיום היחידה יושבת בשני מחנות, כאשר מרבית סדר הכוחות מרוכז במתקן המגן שבמחנה ענתות (הלוגיסטיקה, השלישות, הטנ"א והביצורים), ואילו לשכת מפקד היחידה ואגף המבצעים נמצאים במחנה נחמיה בו יושבת מפקדת פיקוד המרכז. בין היתר, באגף המבצעים של היחידה פועלים בנושאי מודיעין, מיקוש ומטענים.

בנובמבר 2022 הוענק ליחידה אות הערכה מבצעי מטעם הרמטכ"ל על פועלה במבצע שובר גלים ובעיקר על הובלת "מבצע לוט" לבניית מכשול קו התפר למניעת הסתננות וחדירת מחבלים.

ב-3 ביולי 2023 הובילו כוחות ההנדסה הקרבית תחת פיקוד י"פ חה"ן 802 את הכניסה הקרקעית לג'נין ומחנה הפליטים ג'נין במבצע בית וגן שערכו צה"ל והשב"כ נגד הטרור הפלסטיני. דחפורי D9 משוריינים ושופלים מדגם לביא"ה נעו לפני הכוחות וחרשו את הכבישים על מנת לנטרל מטעני חבלה ומטעני גחון שהטמינו המחבלים. במקביל לוחמי יהל"ם ניטרלו מטעני חבלה תחת אש.

 מפקד הנדסה פיקודי 
יחידות ההנדסה המרחביות של גזרת פיקוד המרכז (רובן במרחב הבקעה, העמקים ואיו"ש), כפופות למהנ"פ (מפקד הנדסה פיקודי), הכפוף מקצועית לקהנ"ר (קצין הנדסה ראשי).
  מפקד היחידה הנוכחי במפקדת ההנדסה בפיקוד המרכז, הוא אל"ם אדנירם שרעבי.

 מפקדים 
מהנ"פים+שם מלאתמונהשנות כהונההערותסרן/רב-סרן ישראל לוי1949-1948רב-סרן ציון קנטורובסקי1950-1949סגן אלוף הלל אל דאגמרכז|70x90 פיקסלים1950לימים קצין הנדסה ראשירב-סרן/סגן אלוף אלחנן קלייןמרכז|70x90 פיקסלים1952-1950לימים קצין הנדסה ראשיסגן אלוף יוסף אבןמרכז|70x90 פיקסלים1954-1952סגן אלוף נתנאל חיטרוןמרכז|70x90 פיקסלים1956-1954סגן אלוף משה צרי1959-1956סגן אלוף עמנואל טינטרמרכז|70x90 פיקסלים1961-1959סגן אלוף ראובן קולנשרמרכז|70x90 פיקסלים1964-1961סגן אלוף ירחמיאל דורימרכז|70x90 פיקסלים|תא"ל ירחמיאל דורי1967-1964לימים קצין הנדסה ראשיסגן אלוף בנימין אונגרמרכז|70x90 פיקסלים|סא"ל בנימין אונגר1971-1967אפרים זיומרכז|לא ממוסגר|119x119 פיקסלים1974-1971סגן אלוף/אל"ם זאב יצחקימרכז|70x90 פיקסלים|אל"ם זאב יצחקי1977-1974אל"ם אפרים זיומרכז|לא ממוסגר|100x100 פיקסלים1979-1977אל"ם ארנון גולןמרכז|70x90 פיקסלים|אל"ם ארנון גולן1979אל"ם יהודה כהןמרכז|תא"ל יהודה כהן|70x90 פיקסלים1982-1979אל"ם משה לשםמרכז|70x90 פיקסלים|אל"ם משה לשם1984-1982אל"ם יצחק ענברמרכז|אל"ם יצחק ענבר|70x90 פיקסלים1986-1984אל"ם יגאל בן יהודהמרכז|70x90 פיקסלים|אל"ם יגאל בן יהודה1988-1986אל"ם אברהם בכרמרכז|70x90px1990-1988לימים אל"ם דניאל בר אוןמרכז|70x90px1992-1990אל"ם דוד עמרמרכז|70x90px1995-1992אל"ם ציון שטריתמרכז|70x90px1995אל"ם חיים אלמליחמרכז|70x90px1999-1995אל"ם אליעזר ביטנסקימרכז|70x90px2002-1999אל"ם יהודה קטורזהמרכז|70x90px2004-2002לימים רמ"ט פיקוד העורףאל"ם יובל מורמרכז|70x90px2006-2004אל"ם בנימין שיקמרכז|70x90px2009-2006אל"ם ירון בית-אוןמרכז|70x90px2012-2009אל"ם ערן קריסימרכז|70x90px2015-2012אל"ם עידו מזרחימרכז|70x90px2017-2015לימים קצין הנדסה ראשיאל"ם מקס נודלמןמרכז|90x90px2020-2017אל"ם עידו ז'ורנומרכז|76x76 פיקסלים2022-2020אל"ם אדיר ריינסמרכז|לא ממוסגר|100x100 פיקסלים2022-2025אל"ם אדנירם שרעבי2025-מכהן

 קישורים חיצוניים 

 באתר עמותת חיל ההנדסה הקרבית: חה"ן 802 – מפקדת הנדסה פיקוד המרכז.

 הערות שוליים 

קטגוריה:חיל ההנדסה הקרבית
קטגוריה:פיקוד המרכז